সাজু খাদেম

সাজু খাদেম একজন অভিনেতা ও সঞ্চালক। তিনি প্রধানত টেলিভিশনে অভিনয় করে থাকেন। তিনি ডলস হাউস, গহীনে, পৌষ ফাগুনের পালা, বেশতো ডাক্তার এবং অলক নগর-এর মত জনপ্রিয় টিভি ধারাবাহিক নাটকে অভিনয় করেছেন। এছাড়াও, তার অনেক জনপ্রিয় এক ঘণ্টার নাটকও রয়েছে। তিনি বাংলাভিশনের জন্য শিল্প নির্দেশক হিসেবে কাজ করেছেন। 

 কর্মজীবন 
১৯৯৭ সালে মঞ্চনাটকের মাধ্যমে সাজু খাদেম তার অভিনয় জীবন শুরু করেন।  পরে ১৯৯৯ সালে, তিনি ইটিভিতে নীরব কমেডি ধারাবাহিক ভোলার ডায়েরিতে অভিনয় করেন।  তারপর, তিনি "রাতে বিরাতে" নামে একটি জনপ্রিয় অনুষ্ঠানের পরিকল্পনা ও নির্দেশনা দেন।  তার অভিনীত প্রথম চলচ্চিত্রটি হল কমন জেন্ডার। চলচ্চিত্রটিতে তিনি এক হিজড়ার ভূমিকায় অভিনয় করেছিলেন।  তিনি কবিরাজ গোলাপ শাহ, অলসপুর, পৌষ ফাগুনের পালা, চোর কাব্য এবং গ্রন্থিকগণ কহে, অম্লান বিশ্বাসের পঞ্চম, শিহাব শাহীনের মোম্বাসা  ছাড়াও তিনি অভিনয় করেছেন ইতি দুলাভাই ফেসবুক সহ আরো বহু নাটকে।  মোনালিসা সাজুর বিপরীতে নাটক চুপিচুপি দিয়ে আত্মপ্রকাশ করেছিলেন।মোনালিসা মার্কিন যুক্তরাষ্ট্রে ফিরে যাচ্ছেন

 ব্যক্তিগত জীবন 
সাজু খাদেম ২২ অক্টোবর ব্রাহ্মণবাড়িয়া জেলার আখাউড়া থানার খরমা গ্রামে জন্মগ্রহণ করেন। তার বাবা মোবারক আলী খাদেম ও মা তহুরুণ নেসা খাদেম। তিনি ছাতক সিমেন্ট ফ্যাক্টরি হাই স্কুল থেকে মাধ্যমিক ও সিলেট এমসি কলেজ থেকে উচ্চমাধ্যমিক পাশ করেন। পরবর্তীতে তিনি ঢাকা বিশ্ববিদ্যালয় থেকে স্নাতক ও স্নাতকোত্তর শেষ করেন।

সাজু অভিনেত্রী পৈত্রি হককে বিয়ে করেন, যিনি অভিনেত্রী হৃদি হকের বোন ও অভিনেতা লিটু আনামের শ্যালিকা। সাজু ও পৈত্রির দুজন পুত্র সন্তান আছে।

 সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সাজু খাদেম। আন্দোলন চলাকালীন সময়ে সাজু খাদেম সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

চলচ্চিত্র তালিকা
বছরশিরোনামচরিত্রপরিচালকমন্তব্য২০২৩আজব ছেলেমানিক মানবিকশ্যামা কাব্যবদরুল আনাম সৌদওয়েব চলচ্চিত্র ১৯৭১ সেই সব দিনহৃদি হকমাঅরণ্য আনোয়ার২০২২মেইড ইন চিটাগাংইমরাউল রাফাত২০১৯ফাগুন হাওয়ায়মঞ্জুতৌকীর আহমেদ২০১৭মেয়েটি এখন কোথায় যাবেনাদের চৌধুরী২০১৩পূর্ণদৈর্ঘ্য প্রেম কাহিনীসেন্টুসাফি উদ্দিন সাফি২০১২কমন জেন্ডারসুশময়/সুশমিতানোমান রবিন২০১১খণ্ডগল্প ১৯৭১মেজরবদরুল আনাম সৌদ২০০৬মায়ের মর্যাদাদিলীপ বিশ্বাস২০০৫টক ঝাল মিষ্টিহোটেল ম্যানেজারদেবাশীষ বিশ্বাস

ধারাবাহিক নাটক
 মেহমান (২০২১) 

তথ্যসূত্র

বহিঃসংযোগ



বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাহ্মণবাড়িয়া জেলার অভিনয়শিল্পী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:সুনামগঞ্জ জেলার ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা